CELEX: C2006/261/46
Language: da
Date: 2006-10-28 00:00:00
Title: Sag T-236/06: Sag anlagt den 1. september 2006 — Landtag Schleswig-Holstein mod Kommissionen

28.10.2006   
            
            
               DA
            
            
               Den Europæiske Unions Tidende
            
            
               C 261/24
            
         Sag anlagt den 1. september 2006 — Landtag Schleswig-Holstein mod Kommissionen
   (Sag T-236/06)
   (2006/C 261/46)
   Processprog: tysk
   Parter
   
      Sagsøger: Landtag Schleswig-Holstein (Kiel, Tyskland) (ved S.R. Laskowski og J. Caspar)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Sagen udsættes, så længe Domstolen endnu ikke har truffet afgørelse vedrørende tvisten i samme sag, som verserer for den.
               I det omfang Domstolen erklærer sig inkompetent, henvises sagen i medfør af statuttens artikel 54 til Retten i Første Instans.
            
         
               —
            
            
               Kommissionens afgørelser af 10. marts 2006 og af 23. juni 2006 annulleres.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter
   I de anfægtede afgørelser har Kommissionen i medfør af artikel 4, stk. 2, andet led, i forordningen om aktindsigt (1) givet afslag på sagsøgerens begæring om aktindsigt i dokument SEK (2005) 420. Dette dokument indeholder en juridisk analyse i forbindelse med Fællesskabets kompetence på området for elektroniske kommunikationsnetværkudbyderes opbevaring af persondata.
   Sagsøgeren har for det første gjort gældende, at der er sket en tilsidesættelse af artikel 10 EF, sammenholdt med artikel 1, stk. 2, EU. Sagsøgeren mener, at Kommissionen inden for rammerne af den gensidige forpligtelse til loyalt samarbejde i overensstemmelse med gennemsigtighedsprincippet er forpligtet til at give adgang til aktindsigt i det begærede dokument, da der foreligger en væsentlig offentlig og parlamentarisk interesse i dette dokuments fuldstændige offentliggørelse.
   Sagsøgeren har desuden anført, at der er sket en tilsidesættelse af artikel 255 EF samt af artikel 2, stk. 1, i forordningen om aktindsigt. I denne forbindelse har sagsøgeren gjort gældende, at det var med urette, at Kommissionen støttede sit afslag på at give aktindsigt i det ansøgte dokument på artikel 4, stk. 2, andet led, i forordningen om aktindsigt, eftersom offentliggørelsen af dokumentet ikke ville have været til skade for Kommissionens juridiske rådgivning. Følgelig har Kommissionen anlagt et urigtigt skøn.
   
      (1)  Europa-Parlamentets og Rådets forordning (EF) nr. 1049/2001 af 30.5.2001 om aktindsigt i Europa-Parlamentets, Rådets og Kommissionens dokumenter (EFT L 145, s. 43).